2:9—Mosadi wa ga Jobe o tshwanetse a bo a ne a le mo boemong bofe jwa tlhaloganyo fa a ne a bolelela monna wa gagwe gore a tlhapatse Modimo mme a swe? Mosadi wa ga Jobe o ne a latlhegetswe ke dilo tse dintsi fela jaaka monna wa gagwe. O tshwanetse a bo a ne a utlwa botlhoko tota fa a bona monna wa gagwe yo o kileng a bo a itekanetse sentle mo mmeleng, a sotliwa ke bolwetse jo bo maswe jalo. O ne a swetswe ke bana ba gagwe ba a neng a ba rata thata. O tshwanetse a bo a ne a tlhakane tlhogo thata ka ntlha ya dilo tseno tsotlhe mo a neng a sa tlhole a akanya ka selo se tota e leng sa botlhokwa—kamano ya bone le Modimo. Ka jalo, a Baebele e a ikganetsa mo kgannyeng eno? Le e seng. Re tshwanetse go leba lenyalo re akantse ka boikaelelo jwa ga Jehofa ka lone. Le fa a ne a dirile gore lenyalo le tlisetse batho boitumelo, kamano e e molemo le kgomotso, ka dinako tse dingwe lenyalo le ne le le botlhokwa mo go diragatseng maikaelelo mangwe a a amanang le thato ya gagwe. Ka sekai, boikaelelo jwa Modimo ka Adame le Efa e ne e le gore ‘ba ate ba tlatse lefatshe.’ (Genesise 1:28) Go ne go se ope mo go Adame le Efa yo o neng a ka diragatsa boikaelelo jwa Modimo a le nosi. Go na le moo, ba ne ba tlhokana e bile mongwe le mongwe wa bone o ne a dira gore yo mongwe a felele ka tsela nngwe e e kgethegileng.